Diari Oficial de la Generalitat Valenciana


Sumari del DOGV 6117, del 06-10-2009 (2009/11858)

DECRET 153/2009, de 2 d'octubre, del Consell, pel qual es crea un col·legi d'Educació Infantil i Primària, per integració del Col·legi d'Educació Infantil i Primària Joaquín María López i el Col·legi d'Educació Infantil i Primària Serra de Mariola, tots dos d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11950


Data del document
:   02-10-2009

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament

DECRET 153/2009, de 2 d'octubre, del Consell, pel qual es crea un col·legi d'Educació Infantil i Primària, per integració del Col·legi d'Educació Infantil i Primària Joaquín María López i el Col·legi d'Educació Infantil i Primària Serra de Mariola, tots dos d'Alacant. [2009/11327]  
La Direcció Territorial de Cultura i Educació d'Alacant, vista l'evolució de l'escolarització d'Educació Infantil i Primària del districte escolar 2 de la ciutat d'Alacant, ha efectuat una proposta d'integració del Col·legi d'Educació Infantil i Primària Joaquín María López i del Col·legi d'Educació Infantil i Primària Serra de Mariola adduint raons organitzatives, pedagògiques i estructurals. Ambdós centres compartixen el mateix recinte escolar.  
Els consells escolars dels centres i el Consell Escolar Municipal d'Alacant consideren viable la proposta d'integració.  
L'actuació proposada permet una millor rendibilitat dels recursos personals i materials destinats en la zona. Així mateix, l'alumnat es beneficiarà d'una millor coordinació pedagògica entre l'Educació Infantil i l'Educació Primària, que facilitarà el pas d'un nivell educatiu a un altre.  
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 2 de octubre de 2009,  
DECRETE  
Article 1  
Es crea, per integració del Col·legi d'Educació Infantil i Primària Joaquín María López, codi 76795575, i del Col·legi d'Educació Infantil i Primària Serra de Mariola, codi 85026952, el centre docent següent:  
Província: Alacant.  
Municipi: Alacant.  
Codi: 23108651.  
Denominació: Col·legi d'Educació Infantil i Primària núm. 54.  
Domicili: C/ Canonada, 93 (CP 03469).  
Titular: Generalitat.  
Composició: 6 unitats d'Educació Infantil, 13 d'Educació Primària i 3 d'Educació Especial.  
Capacitat: 150 places escolars d'Educació Infantil, 325 d'Educació Primària. Les places escolars d'Educació Especial es determinaran segons la tipologia de l'alumnat.  
Article 2  
1. El Col·legi d'Educació Infantil i Primària núm. 54 impartirà els programes d'educació bilingüe Programa d'Immersió Lingüística/Programa d'Incorporació Progressiva (PIL/PIP).  
2. El centre disposarà dels llocs de treball de les especialitats següents:  
a) 8 mestres d'Educació Infantil  
b) 14 mestres d'Educació Primària  
c) 2 mestres especialistes en Idioma estranger, Anglés  
d) 1 mestre especialista en Idioma estranger, Francés  
e) 2 mestres especialistes en Educació Física  
f) 1 mestre especialista en Música  
g) 5 mestres de Pedagogia Terapèutica  
h) 1 mestre d'Audició i Llenguatge  
3. Així mateix, el centre disposarà de 4 places d'educadors d'Educació Especial i de 2 llocs de fisioterapeuta, tots procedents de l'extint Col·legi d'Educació Infantil i Primària Joaquín María López.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació d'Alacant nomenarà l'equip directiu del centre de conformitat amb el que establixen la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària aprovat pel Decret 233/1997, de 2 de setembre, del Consell.  
Tercera  
Es faculta el conseller d'Educació perquè adopte les mesures que siguen necessàries per a l'acompliment i el desplegament del que establix este decret, així com per a modificar, si és el cas, la configuració del centre.  
DISPOSICIÓ FINAL  
Única  
Este decret es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2009/10, excepte en el que es referix al nomenament de l'equip directiu, supòsit en què s'estenen a l'1 de juliol de 2009.  
València, 2 d'octubre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN.